LOHJANSEUDUN KUVATAIDEKOULU

Rantapuisto 45, Tennari, 08100 Lohja

puh (019) 312 366

toimisto@lohjanseudunkuvataidekoulu.fi

www.lohjanseudunkuvataidekoulu.fi

**Lohjanseudun kuvataidekoulu aloitti toimintansa 1985. Annamme kuvataiteen perusopetuksen laajan oppimäärän mukaista opetusta Lohjan kaupungissa.**

**KOULUN TOIMINTA LUKUVUONNA 2013- 2014**

**OPETUKSEN ETENEMINEN:**

**Varhaisiän taidekasvatus => PERUSOPINNOT => SYVENTÄVÄT OPINNOT**

Peruskurssit I – 4 ja Työpajat

Periodityöpaja

4-6v 7-12v yli 12v

Lukuvuonna 2013–2014 koulussa opiskeli keskimäärin 300 oppilasta.

Oppilasryhmiä oli 31: 5 varhaisiän taidekasvatusryhmää, 15 peruskurssia ja 11 työpajaa. Paletti-ryhmässä (Paletti = kuvataidekoululaisen vapaaehtoinen päättötyö) opiskeli 4 oppilasta.

Kokonaistuntimäärä opintovuodessa oli n.2800 t

Lisäksi lukuvuoden aikana on järjestetty kurssitoimintaa.

Uudet oppilaat lukuvuodeksi 2013–2014 valittiin toukokuussa 2013. Hakijoita oli yhteensä 89. Kaikki hakijat voitiin hyväksyä oppilaiksi. Lisäksi lukuvuoden aikana on otettu muutamia uusia oppilaita.

Koulu toimii osoitteessa Rantapuisto 45 Tennari, 08100 Lohja. Tilat on vuokrattu Lohjan Liikuntahallit Oy:ltä ja Länsi-Uudenmaan ammattikoulutuskuntayhtymältä.

**OPINTOVUOSI**

Syyslukukausi alkoi 19.8.2013 ja päättyi 13.12.2013

Kevätlukukausi alkoi 7.1.2014 ja päättyi 19.5.2014.

Opintovuoden pituus on 34 opintoviikkoa. 16 opintoviikkoa/syksy ja 18 opintoviikkoa/kevät.

Syysloma 14.10.2013–18.10.2013

Joululoma 16.12.2013–6.1.2014

Talviloma 17.2.2014-21.2.2014

Pääsiäinen 18.4.2014–21.4.2014

# LUKUKAUSIMAKSUT

Varhaisiän taidekasvatus 150€ /syyslukukausi, 150€/kevätlukukausi

Peruskurssit 1-4 165€ / syyslukukausi, 165€/ kevätlukukausi

Työpajat 180€ / syyslukukausi, 180€/ kevätlukukausi. Sisaralennus 20€.

Johtokunta myönsi ½ vapaaoppilaspaikan 8 oppilaalle, kun hakijoita oli 10.

# HALLINTO

Kuvataidekoulun toiminnasta vastaa Lohjanseudun kuvataidekoulun kannatusyhdistys ry., jonka johtokunta toimii myös koulun johtokuntana.

Johtokunnan jäsenet lukuvuonna 2013–2014:

Tarja Ojanen1995-, pj 2001-

Virve Nikula 2000-, varapj. 2002-

Kiti Ikonen 2007-2013

Marja-Leena Korsumäki, 1989-

Ulla Hyttinen 2010-

Meri Leppämäki 2010-

Seija Sainio-Hagerlund 1995-

Jaakko Salmi 2005-

Sari Zweygberg, kaupungin edustaja 2005-

Sami Hagelberg, 2013-

Laura Heiskanen 2013-

Tiina Österberg 2014-

Marketta Urpo-Koskinen, rehtori ja sihteeri

# TALOUS

Vuonna 2013 koulun toimintaan saatiin Lohjan kaupungilta avustusta 86.970€.

Oma varainhankinta oli 109.518 € / 2013.

Tuntiperusteisen valtionosuuden määrä oli 113.329€ / 2013.

Säätiöavustuksen turvin parannettiin osin tietoliikennejärjestelmää, tehtiin taideretkiä sekä myönnettiin vapaaoppilaspaikkoja.

Opetushallitus myönsi nykytaidekasvatushankkeelle, Taidenavigaattori 2, kaupunkitaidetta yhteisötaiteen keinoin, 7.000€ lisärahoituksen. Lohjanseudun kuvataidekoulu on hankkeen koordinaattorikoulu. Avustus jakautuu 9 kuvataidekoulun kesken.

Opetus- ja kulttuuriministeriö myönsi valtionavustuksen 5.000€ Taiteen perusopetuksen itsearviointimalli Virvatulen käyttöönottamiseen Lohjanseudun kuvataidekoulussa 2013-2014.

Yhdistyksen kirjanpitoa ja palkka- ja maksuliikennettä on hoitanut Tilitoimisto Leena Dufva Ky.1.1.2012 alkaen.

Tilintarkastajina ovat toimineet Paul Packalén ja Marja-Leena Heinonen.

# OPETTAJAT JA MUU HENKILÖKUNTA

Rehtori Marketta Urpo-Koskinen, TaM, kuvataideopettaja 1985-

Satu Kallio, TaM, kuvataideopettaja 1994-, suunnittelijaopettaja 1.1.2012 alkaen (yhteistyö varhaiskasvatuksen ja peruskoulun kanssa)

Tuntiopettaja Nasu Raittinen, kuvataiteilija 1999-

Tuntiopettaja Maria Léman, kuvataiteilija 2001–2008, 2010-

Tuntiopettaja Marjaliisa Mettinen, vaatesuunnittelija 2012-

Tuntiopettaja Eija Nieminen, TaM, syksy 2013-

Tuntiopettaja Paula Ahola, valmistuva TaM, syksy 2013-

Toimistosihteeri Oona Myllyntaus, FM, kulttuurituottaja (amk) 1.2.2013-

##### VANHEMPAINILLAT

16.9.2013 Uusien oppilaiden **vanhempainilta** ja Vanhempainrenkaan kokoontuminen.

# NÄYTTELYT

Lohjanseudun kuvataidekoulu järjesti lukuvuoden aluksi oppilailleen **ideakilpailun sadonkorjuuämpärin** kuva-aiheesta. Kahden voittaneen ehdotuksen tekijät saivat kunniakirjat ja ämpäripalkinnot Lohjan Omenakarnevaaleilla 21.9.2013. Voittajaehdotuksia oli esillä Länsi-Uusimaan näyteikkunassa Suurlohjankadulla. Ämpäreitä teetettiin 500 kpl ja ne olivat myynnissä kuvataidekoulun toimistossa ja lahja- ja sisustusliike Palemassa Lohjalla syyslukukauden 2013. Ämpäreiden myynnillä rahoitettiin osa tekstiililuokkaan asennetun kohdeimurin kuluista.

**Ikkunagalleria (Valogalleria)** oliLohjan pääkadun varrella sijaitsevassa liiketilassa Suurlohjankadulla 9.11.-15.11.2013. Marraskuun pimeinä iltoina galleria hehkui 24/7 houkuttelevana ja sai runsaasti huomioita kaupungin paraatipaikalla.

**Kuvataidekoulun vuosinäyttely Kaupungissa kuutamolla** oli Lohjan Pääkirjaston Linderinsalissa 6.2.-28.2.2014. Avajaiset pidettiin 5.2. Näyttelyn avasi kuvataidekoulun johtokunnan puheenjohtaja Tarja Ojanen. Vuosinäyttelyssä esiteltiin erityisesti syksyn kaupunkitaideprojekteja (Taidenavigaattori 2 - hanke). Kuvataidekoulun oppilas Emma Savela teki näyttelyn julisteen ja esitteen.

Kuvataidekoulu jakoi ensimmäisen **Kuvataideteko – kunniakirjan ansiokkaalle kuvataidekoululaiselle.** Kunniakirja annettiin **Emma Savelalle**.

Seniori-työpajan **PINNALLA - vappunäyttely** pidettiin Lohjan pääkirjaston käytävägalleriassa 28.4.-30.4.2014.

Valokuvauksen työpajoja piti valokuvanäyttelyn **”Tässä hetkessä” vanhusten palvelu-keskuksessa** 20.5.-6.6.2014. Näyttely oli osa Iloa – tempausta Lohjalla.

**Päättötyönäyttely Katso: Ihminen** oli esillä Lohjan Pääkirjaston Pähkinä-salissa12.5.-23.5.2014.

**Päättötöiden esittely oli Pähkinä-salissa perjantaina 16.5.2014.** Tekijät esittelivät kukin vuorollaan oman päättötyönsä. Paikalla oli runsaasti kuulijoita sekä päättötöiden ohjaajat ja ulkopuoliset arvioijat. Päättötyöt 2014:

Mila Pietikäinen: Vaatemallisto

Ohjaaja: Maikku Mettinen

Arvioija: Hammi Mettinen, suunnittelija

Anni Hyttinen: Piirustuksia

Ohjaaja: Satu Kallio

Arvioija: Nasu Raittinen, kuvataiteilija, kuvataideopettaja

Rebecka Streng: Kollaasi Veni Vidi Eventus (valokuva, lyijykynä, akryyli)

Ohjaaja: Satu Kallio

Arvioija: Nasu Raittinen, kuvataiteilija, kuvataideopettaja

Mette Järveläinen: Keraamisia veistoksia

Ohjaaja: Maria Léman

Arvioija: Markku Heinonen, kuvanveistäjä

**TOVE 100 -juhlavuosi**. Tove Janssonin taide on valtakunnallinen teema Suomen kuvataidekouluissa 2014. Lohjanseudun kuvataidekoulun oppilastöitä on esillä Matka Toven maailmaan, Lasten ja nuorten kuvataidekoulujen liiton verkkonäyttelyssä 2014. Työt löytyvät osoitteessa www.youngart.fi/matka-toven -maailmaan.

Kuvataidekoululaisten töitä on esillä **vaihtuvana näyttelynä Lohjan kaupungin Perhekeskuksessa** Lohjantähdessä.

**OPINTORETKET**

Lohjanseudun kuvataidekoulun historian ensimmäinen **Yökuvis** pidettiin 6.-7.9.2013 Lohjansaaren koululla. Mukana olivat Pi-Ma ja seniori -työpajat sekä opettajat Nasu Raittinen ja Satu Kallio. Idea Yökuviksesta syntyi keväällä 2013, kun em. opettajat tekivät ryhmiensä kanssa keväisen taideretken Lohjansaaren koululle.

Kuvataidekoulu järjesti tiistain oppilasryhmille ja heidän vanhemmilleen taideretken **Ateneumiin taidemaalari Rafael Wardin näyttelyyn** 8.2.2014. Näyttelyssä kuvataidekoululaiset tapasivat myös itse taiteilijan.

Nasu Raittisen ja Satu Kallion ryhmät PK 4 AD ja PK 4B tekivät **keväisen taideretken lähiluontoon** maalaamaan järvimaisemaa 27.3.2014.

Koulu järjesti taideretken **Tove Jansson 100 – juhlanäyttelyyn Ateneumiin** lauantaina 26.4.2014. Taideretkelle osallistui lähes 100 kuvataidekoululaista.

Työpajalaiset tekivät taideretken Tampereelle **Sara Hildénin taidemuseon Andy Warhol -näyttelyyn** lauantaina 17.5.2014.

Lisäksi kuvataidekoululaiset ovat tutustuneet **lohjalaiseen näyttelyantiin**.

# LYHYTKURSSIT

# Taiteilija Pasi Rauhala ohjasi Seniori-ryhmän (kuvataidekoulun päättötyön tehneet nuoret 17-20vuotiaat) Kaupunkitaide-kurssin marraskuussa 2013.

# Kuvittaja ja muotipiirtäjä Laura Laine piti Seniori-ryhmän oppilaille ja muille yli 15-vuotiaille Lohjanseudun kuvataidekoulun oppilaille muotipiirtämisen kurssin ma 3.2.2014 ja ma 10.2.2014 Lohjanseudun kuvataidekoulussa.

Kuvanveistäjä Markku Heinonen piti **kipsivalukurssin** (yhteensä 8 tuntia) Seniori-ryhmälle kuvataidekoululla 10.5.2014 ja 12.5.2014.

**Tytyrin koulun valmentaville** järjestettiin keramiikkakurssi 11.3. ja 18.3.2014. Opettajana oli Marketta Urpo-Koskinen.

# Kesäkurssit 2014

# Matka Toven maailmaan –kesäkurssit:

2- ja 3-päiväiset kurssit, opettajana Laura Merz ja apuohjaajana Saila Fonselius:

Ma 2.6. ja ti 3.6. Ei enää yksinäistä majakkasaarella

Ke 4.6. - pe 6.6. Viidakko, joka kasvoi yhdessä yössä

Ma 9.6. ja ti 10.6. Muumilaakson aarteet

Kastehelmi Korpijaakko:

Ma 2.6 ja ti 3.6. VALOKUVAUSKURSSI

Ke 4.6. - pe 6.6. VALOKUVAUSKURSSI

Kastehelmi Korpijaakko ja Paula Ahola, apuohjaajana Rebecka Streng:

Ma 16.6. - ke 18.6. ANIMAATIOKURSSI

**YHTEISTYÖ**

**eskART** jatkoi toimintaansa 2013–2014. Kaikille Lohjan alueen esikouluryhmille tarjotaan mahdollisuus osallistua ohjattuun taidetuntiin kuvataidekoulussa. eskART toteutetaan yhteistyössä Lohjan varhaiskasvatusyksikön kanssa. Kokonaisuudesta vastaa koulumme suunnittelijaopettaja Satu Kallio, jonka vastuualueeseen kuuluu yhteistyö varhaiskasvatuksen ja peruskoulun kanssa. Lukuvuoden aikana koulussa kävi eskART – taidetunnilla syksyllä 332 ja keväällä 277 esikoululaista. Toiminta jatkuu syksyllä 2014. Opettajina ovat toimineet Satu Kallio, Nasu Raittinen Eija Nieminen ja Marketta Urpo-Koskinen.

Opettajat Satu Kallio ja Nasu Raittinen ovat pilotoineet opetusmuotona **samanaikaisopetusta** PK 4 A ja PK 4 D kurssien kohdalla koko lukuvuoden.

Lohjan TPO päivitti yhteisen **INFO-kortin** syksyllä 2013. Lohjan kaupungin kulttuuritoimi kustansi painatuksen. TPO osallistui myös yhteisellä mainoksella Lohjan varhaiskasvatus-esitteeseen. Yhteismarkkinointia kehitetään jatkossa.

Tytyrin ala-asteen kanssa tehdään yhteistyötä **Kuvataiteen kuntokoulun** merkeissä. Tytyrin koulun 3-luokkalaiset kävivät kuvataidekoulussa tekemässä eläinveistoksia savesta 4.11., 5.11., 18.11. ja 19.11.2013. Kaikki Tytyrin koulun 6.luokkalaiset kävivät kuvataidekoulussa taidetunnilla 11.3., 18.3., 24.3. ja 31.3.2014. Yhteistyö jatkuu syksyllä 2014. Yhteistyöstä vastaa suunnittelijaopettaja Satu Kallio.

Iltapäiväkerhojen kanssa on aloitettu kokeiluprojekti Berta Hernberg-säätiön 800 euron avustuksen turvin. Kuvataidekoulu on tarjonnut **taidetunnin valituille iltis-ryhmille** syksyn 2013 alussa.

**Lasten kulttuuritapahtuma** järjestettiin Tytyrin koululla 9.11.2013 jo 26. kerran. Kuvataidekoulu organisoi toimijat yhteen, suunnitteli julisteen ja käsiohjelman ja huolehti tapahtuman taloudesta. Kuvataidekoulu piti mitalipajaa ja kasvomaalauspajaa. Kuvataidekoulun oppilaat toimivat ohjaajina Maria Lémanin, Eija Niemisen ja Maijaliisa Mettisen johdolla. Tapahtuman kävijämäärä oli n. 1000. Tapahtuma oli osa Kaupunkitaide-viikkoa.

**Lohjan Liikuntakeskuksen** Tennarissa järjestämille Tenavatohinoille kuvataidekoulu on antanut korvauksetta alakerran isoa luokkatilaa kahviokäyttöön.

**Lohjan kaupungissa toimivat taiteen perusopetusta antavat oppilaitokset (TPO) jatkoivat yhteistyötä.** Taideoppilaitosten johtajat/rehtorit ovat tavanneet ja keskustelleet taidekasvatuksesta ja miten sitä viedä eteenpäin yhdessä. Lohjalla taiteen perusopetusta antavat Tanssistudio Funka, Tanssikoulu Un Dos Tres, RytmiOmena musiikkikoulu, Länsi-Uudenmaan Musiikkiopisto, Taito-käsityökoulu Helmi, Hiiden Opisto, Tanssiopisto Vinha, Lasten ja nuorten Teatteri Aploodi ja Lohjanseudun kuvataidekoulu.

**Tytyrin iltakoulussa** 14.5.2014 rintanappipajaa ohjasi Marketta Urpo-Koskinen.

**Lohjan Taiteen Perusopetuksen (TPO) yhteistyönä** järjestettiin taideoppilaitosten **Iloa! – tempaus huhtikuussa viikolla 16. Nyt haluttiin viedä iloa, taidetta, tanssia, kuvia ja musiikkia ihmisille, jotka eivät enää itse niin helposti pääse kulttuurin äärelle.** Taidekoulut esiintyivätmm. palvelutaloissa ja vanhainkodeissa**.** Iloa – hankkeessa Lohjanseudun kuvataidekoulun opettaja Paula Ahola toteutti muotokuvaprojektin Lohjan vanhusten palvelukeskuksessa valokuvauksen työpajojen kanssa 14.4.2014. Osana projektia pidettiin valokuvanäyttely ”Tässä hetkessä” vanhusten palvelukeskuksessa 20.5.-6.6.2014.

Kehitteillä on Lohjan **kulttuuripolku** -hanke, jossa taiteen perusopetuksella on paljon annettavaa.

Koulussa on ollut **työharjoittelijoita** useasta oppilaitoksesta lukuvuoden aikana.

**OSAAVA-ohjelma**

Pienten lasten pedagogiikka kuvataidekouluissa -hankkeen verkostoon kuuluu yhdeksän Etelä-Suomen alueella toimivaa koulua ja yksi arkkitehtuurikoulu. Lohjanseudun kuvataidekoulun opettajat osallistuvat hankkeeseen ja ensimmäinen koulutuspäivä oli Porvoon Taidekoulussa 21.5.2014. Porvoon taidekoulu on koordinaattorikoulu ja hanke toteutetaan yhteistyössä Suomen Reggio Emilia -yhdistyksen ja Suomen lasten ja nuorten kuvataidekoulujen liiton kanssa. Hankkeen ohjausryhmään kuuluvat Satu Kallio ja Marketta Urpo-Koskinen.

Lohjanseudun kuvataidekoulu järjesti yhteistyössä Karjalan Sivistysseuran kanssa **oppilas- ja opettajavaihdon,** jonka teemana oli Yhdessä oppiminen. Karjalan Sivistysseuran puheenjohtaja Eeva-Kaisa Linna ja rehtori Marketta Urpo-Koskinen suunnittelivat ja sopivat käytännön järjestelyistä. Sivistysseura rahoitti kurssin ja kuvataidekoulu suunnitteli ja toteutti. Lohjan kaupunki tarjosi kolmen kurssipäivän lounaat Monkolan ruokalassa. Petroskoin Lasten taidekoulusta sekä Petroskoin Musiikkiopistosta ( Petrozavodsk College of Music named after K.E. Rautio) saapui Lohjalle kuusi 13-17 – vuotiasta nuorta. Kuvataidekoulusta kurssille osallistui neljä nuorta. Musiikkikoulun rehtori Larisa Kholodkova ja pianonsoiton opettaja Elena Letunovskaia tutustuivat taideopetukseen ja kulttuuri- ja taidekohteisiin Lohjalla ja Helsingissä.

**Petroskoi-Lohja – oppilas- ja opettajavaihto 2.-7.6.2014, Ohjelma**

Maanantai 2.6. Petroskoilaiset saapuivat Lohjalle. Majoittuminen Hotelli Gasthaus Lohjaan.

Tiistai 3.6. Yhteistä työskentelyä. Ohjaajana taiteilija Nasu Raittinen. Illalla vierailu kuvataidekoulun johtokunnan puheenjohtajan Tarja Ojasen luona.

Keskiviikko 4.6. Vierailu RytmiOmena musiikkikoulussa. Koulun johtaja Ira Kaspi kertoi RytmiOmenan toiminnasta ja kesäkursseista. Petroskoilaiset nuoret esittivät musiikkitervehdyksen! Musiikkikoulusta siirryttiin Aurlahden rantaan maalaamaan.

Torstai 5.6. Retki Helsinkiin. Tove Jansson-näyttely Ateneumissa. Lisäksi tutustuttiin Kiasmaan ja Musiikkitaloon.

Perjantai 6.6. Tutustuminen Lohjan Pyhän Laurin kirkkoon. Opettaja Satu Kallio esitteli kirkon seinämaalauksia ja historiaa. Vierailu Länsi-Uudenmaan musiikkiopistossa, missä toimintaa esittelivät rehtori Janne Haapanen ja vararehtori Hanna Repo-Nikkanen. Kanneljärven musiikkileirin johtaja Tuomas Törmi kertoi Lohjan musiikkileirin tämän kesän ohjelmasta. Iltapäivällä vierailtiin taitelija Jaakko Salmen kotona.

Lauantai 7.6. Paluu Petroskoihin

**MUUTA**

Marketta Urpo-Koskinen on **Kuvataidekoulujen liiton puheenjohtaja** ja on mukana valtakunnallisen **Taiteen perusopetusliitto ry.** toiminnassa/Osaamistyöryhmän puheenjohtaja.

Urpo-Koskinen on **Stylus** (kuvataideopettajien liiton ammattilehti) toimituskunnan jäsen.

# OPETTAJIEN KOKOUKSET

Opettajat ovat kokoontuneet yhteisiin palavereihin kerran kuukaudessa.

Opettajien ja rehtorin kahdenkeskiset kehityskeskustelut käytiin keväällä.

**VIRVATULI koulun itsearviointi**

Olemme käyttäneet ja muokanneet taiteen perusopetuksen tarpeisiin laadittua Virvatuli-mallia. Virvatuli-asioita on käsitelty opettajienkokouksissa sekä omana Virvatulipäivänä 7.10. Lukuvuonna 2013-14 on järjestetty kaksi PEDA-päivää 3.12.2013 ja 20.5.3014. Peda-päivinä olemme miettineet mm. opettajuutta, vertaistuen tärkeyttä opetustyössä, erilaisia vaikeita/iloisia/ onnistuneita/ epäonnistuneita hetkiä opetuksessa. Lisäksi keväällä on toteutettu vanhempainkysely. Yhteenveto oppilas- ja vanhempainkyselystä on laitettu esille koulun nettisivuille keväällä 2014. **Virvatuli – arvioinnin tuloksista** informoidaan niin kuvataidekoululaisia ja heidän vanhempiaan, koulun johtokuntaa ja Lohjan kaupunkia. Virvatuli-arviointi vastaavana toimii koulun suunnittelijaopettaja Satu Kallio.

# KOULUTUS

**Kuvataidekoulujen liiton Rehtoripäiville** 12.-13.8.2013 osallistui Marketta Urpo-Koskinen. Rehtoripäivillä käsiteltiin mm. taiteen perusopetuksen kehittämiskohteita. Lisäksi tutustuttiin Sally Stuudion ja Tallinnan kuvataidekoulun toimintaan. Tallinnan oppaana toimi taiteilija, kriitikko Otso Kantokorpi.

Kaikki opettajat osallistuivat 4.9.2013 Helsingin Savoy-teatterissa vuosittaiseen **Campus-seminaariin**, jossa asiantuntijat kertoivat, mitä tapahtuu juuri nyt, uuden lukuvuoden alkaessa. Kyseessä on opettajille suunnattu ilmainen seminaari, jossa esiintyvät useat huippupuhujat Suomesta ja maailmalta.

Lohjanseudun kuvataidekoulu järjesti 14.9.2013 klo 11–17 Annantalolla **TAIDENAVIGAATTORI 2 -hankkeen koulutuspäivän**. Päivän aikana pohdittiin: mitä on oppilaskeskeisyys, mitä on tutkiva oppiminen? Lisäksi hankkeeseen osallistuvat koulut esittelivät kaupunkitaideprojektejaan. Alustajina toimivat Espoon kuvataidekoulun kuvataideopettaja Elisse Heinimaa sekä toimittaja Tuula Rajavaara YLE Asian Oppiminen ja ympäristö -osastolta. Mukana oli jälleen myös hankkeen suojelija ja innoittaja Meiju Niskala. Koulutukseen osallistuivat Marketta Urpo-Koskinen, Satu Kallio, Nasu Raittinen, Maria Léman, Kastehelmi Korpijaakko ja Oona Myllyntaus. Kaikkiaan koulutukseen osallistui n. 30 taidekasvattajaa ympäri Suomen.

Oona Myllyntaus teki **opintomatkan Turkkiin** 1.10.-5.10.2013 ja piti esitelmän julkisesta taiteesta helsinkiläisissä peruskouluissa kansainvälisessä kasvatuksen ja kasvatuspsykologian konferenssissa ICEEPSY.

Marketta Urpo-Koskinen osallistui Suomen **InSEAn yhteistyössä Aalto-yliopiston kanssa järjestämään kansainvälisen taidekasvatuksen seminaarin** 8.10.2013 Taiteiden ja suunnittelun korkeakoululla (Aalto ARTS).

Suunnittelijaopettaja Satu Kallio osallistui Suomen lasten ja nuorten Kuvataidekoulujen liiton järjestämälle **luolataidematkalle Etelä-Ranskaan**, mm. Lascaux’n luola, syyslomaviikolla (vk 42). Kuvataidekoulu myönsi matkaan 200 euron matka-avustuksen.

Satu Kallio osallistui 2013-14 Sibelius-Akatemian täydennyskoulutuskeskuksen järjestämään **KEHITTYVÄ REHTORI – oppilaitosjohdon oppisopimustyyppiseen täydennyskoulutukseen** (30 op), joka kuuluu OKM:n rahoittamaan, valtakunnalliseen OSAAVA-ohjelmaan. Koulutuksen teemoja olivat henkilöstöjohtaminen, pedagoginen ja talousjohtaminen sekä muutosjohtaminen. Koulutukseen kuului 9 lähiopetuspäivää, työssäoppimista sekä henkilökohtainen työssä toteutettava kehittämistehtävä. Satu Kallion kirjoittama tutkielma ”Pedagoginen keskustelu työyhteisön voimavarana - pedapaja-toiminnan käynnistäminen Lohjanseudun kuvataidekoulussa” on ajatuksia herättävä ja kiinnostava näkökulma vuorovaikutuksen merkityksestä työyhteisössä.

Maria Léman osallistui **Sarjakuvakeskuksen Sarjakuvaopettajien päivään Taiteen edistämiskeskuksella** 26.10.2013.

Marketta Urpo-Koskinen osallistui **Himo 4 - seminaariin** Kulttuuriareena Gloriassa Helsingissä 4.-5.11.2013.

**Kuvataidekoulujen liiton syyspäivään** Hämeenlinnassa 28.11–29.11.2013 osallistuvat Marketta Urpo-Koskinen, Satu Kallio, Nasu Raittinen, Kastehelmi Korpijaakko ja Oona Myllyntaus. Taidenavigaattori 2 – hanke esittäytyi osana ohjelmaa.

Innosta ja onnistu - Opettajan uudet haasteet **Taiteen perusopetuksen yhteistyöseminaariin** Mikkelissä 23.1.-24.1.2014 osallistui Marketta Urpo-Koskinen.

Oona Myllyntaus osallistui **Avita taloushallinnon ja oppilashallinnon ohjelmistokoulutukseen** kuvataidekoululla 13.2.2014.

Marketta Urpo-Koskinen osallistui Opetushallituksen tilaisuuteen **Taiteen perusopetuksen pedagogiikan ja toimintakulttuurin kehittäminen** 17.3.2014 Paasitornissa Helsingissä.

**Kuvataidekoulujen liiton kevätpäiville Helsingissä 20.3.-21.3.2014 osallistuivat** Marketta Urpo-Koskinen, Maria Léman, Nasu Raittinen sekä Kastehelmi Korpijaakko/ Taidenavigaattori 2 – kuvasihteeri ja Oona Myllyntaus/Taidenavigaattori 2 – projektisihteeri. Taidenavigaattori 2 – hankkeen tuloksia seminaarissa esitteli Marketta Urpo-Koskinen, jatkohankkeesta alustivat kuvasihteeri ja projektisihteeri.

Maria Léman osallistui **Sarjakuvakeskuksen Sarjakuvaopettajien päivään Taiteen edistämiskeskuksella** 5.4.2014.

Marketta Urpo-Koskinen piti esityksen Taidenavigaattori 2 – hankkeesta **Opetushallituksen taiteen perusopetuksen yhteistyöseminaarissa** 28.4.2014.

Eija Nieminen ja Maria Léman tekivät 28.4.2014 **tutustumiskäynnin Arkkitehtuurikoulu Arkkiin**, jossa he osallistuivat myös oppituntien pitämiseen.

Maria Léman osallistui arkkitehtuurikasvatuksen kansainväliseen konferenssiin **Creating the future 2.0** 8.-9.5.2014 Aleksanterin teatterissa Helsingissä. Konferenssin järjesti Arkkitehtuurikoulu Arkki juhlistaen samalla 25-vuotista toimintaansa.

Maria Léman osallistui **Sarjakuvakeskuksen Sarjakuvaopettajien päivään Taiteen edistämiskeskuksella** 24.5.2014.

Marketta Urpo-Koskinen osallistuu **InSEA 2014** Taidekasvatuksen maailmankongressiin Melbourneen Australiassa 7.-11.7 2014. Kongressi järjestetään 34. kerran ja tänä vuonna sen teemana on Diversity through Art.

**TAIDELUENNOT**

Lohjanseudun kuvataidekoulu järjesti syksyllä 2013 avoimia taideluentoja Järnefeltinsalissa Lohjan pääkirjastossa:

pe 11.10. klo 17.30–18.30 taiteilija Pasi Rauhala

ke 13.11. klo 18–20 valokuvaaja Tommi Laurinsalo, aiheena kuukuvat

pe 22.11. klo 17.30–18.30 kuvittaja ja muotipiirtäjä Laura Laine

**KEHITTÄMISHANKE**

**Taidenavigaattori 2. Nykytaidekasvatuksen kehittämishanke. Kaupunkitaide yhteisötaiteen keinoin.**

Lohjanseudun kuvataidekoulu toimii koordinoivana kouluna Nykytaidekasvatuksen kehittämishankkeessa Taidenavigaattori 2. Hanke ajoittuu vuosille 2012–2013 ja sai jatkorahoitusta vuodelle 2014 kiertävään valokuvanäyttelyyn ja hanketta esittelevään julkaisuun.

Kaupunkitaide hanke tiivistyi valotaidetapahtumiin ja -teoksiin marraskuussa 2013. Taidenavigaattori 2 koulut: Helsingin kuvataidekoulu, Rovaniemen kuvataidekoulu, Hyvinkään lasten ja nuorten kuvataidekoulu, Vihdin kuvataidekoulu, Porin taidekoulu, Vantaan kuvataidekoulu, Aimokoulu Hämeenlinna, Espoon kuvataidekoulu, Sara Hildén akatemia (Tampereen kuvataidekoulu), Kokkolan kuvataidekoulu ja Lohjanseudun kuvataidekoulu. Rehtori Marketta Urpo-Koskinen vetää projektia, projektisihteerinä toimii Oona Myllyntaus ja kuvakoordinaattori/

nettisivujen toimittaja on Kastehelmi Korpijaakko.

Hankkeen tuloksia on esitelty vuonna 2014 OPH:n taiteen perusopetuksen yhteistyöseminaarissa, kuvataidekoulujen liiton kevätpäivillä, kuvataideopettajien ammattilehdessä Styluksessa 1/2014 sekä Eksperimenta:n toukokuun 2014 uutiskirjeessä. Kastehelmi Korpijaakko on ylläpitänyt verkkosivustoa 2013-14.

**VALO VOITTAA PIMEYDEN! Kaupunkitaideviikko Lohjalla 9.-15.11.2013, Ohjelma**

La 9.11. klo 12-16 Lasten kulttuuritapahtuma Tyyrin koulussa. Kuvataidekoulu järjestää Mitali- ja kasvomaalauspajat. Vapaa pääsy.

La 9.11. klo 15-20 ÄIJÄT ROKKAA –miesten tapahtuma virkistysuimala Neidonkeitaassa.

La 9.11-15.11. Ikkunagalleria Suurlohjankadulla.

Su 10.11. klo 11.10-12 SUNDAY SKATING yleisöluistelu Lohjan jäähallissa.

Ma 11.11. Lyhtypuiston avajaiset klo 18. Lyhtypuisto syntyy Lohjan kirkon kupeeseen. Tuo lyhty, tuo valoa pimeyteen. Vapaa pääsy.

Cafe Lauri on ideoinut kaupunkitaide-leipomuksen viikon iloksi! Käy nauttimassa!

Ti 12.11. klo 9-14 ICE SKATING –tapahtuma koululaisille sekä klo 18.30 koko perheelle Lohjan jäähallissa.

Ke 13.11. klo 18-20 Järnefeltinsalissa Valokuvaaja Tommi Laurinsalo kertoo kuukuvistaan.

To 14.11. klo 15.30 Lohjantähdessä avautuu Käytävägalleria.

To 14.11. klo 15.30-16 Pekka Kainulaisen ääni-runo-performanssi Lohjan torilla.

To 14.11. klo 18-19. Valo voittaa pimeyden! Oikuu-juhla Lohjan torilla. Mukana mm. Tanssistudio Funka, Kuvataidekoulu, Jari Jalonen, Johannes Setälä, Musiikkikoulu RytmiOmena, Länsi-Uudenmaan musiikkiopisto, Tanssikoulu Un Dos Tres. Valotekniikkaa sponsoroi Ecotale Oy Lohjalta. Valo voittaa pimeyden-kaupunkitaidejuhlaa vietetään 14.11. noin 10 kaupungissa ympäri Suomen!

To 14.11. klo 18 Lohjan pääkirjaston Järnefeltinsalissa professori Jaakko Hämeen-Anttilan luento Voimaa kulttuurista. Vapaa pääsy.

Pe 15.11. Kansallinen Mitalipäivä. Nyt jo 3. kerran. NYT Lohja lähtee mukaan! Anna mitali, kiitä hymystä, ystävällisestä palvelusta, päivän piristyksestä.

Pe 15.11. alkaen klo 19 Kuutamo–juhlat Kahvila Villi Kriikunassa. Musiikkia juhlaan tuo CoreBaroque. Pöytävaraukset Villi Kriikuna, Inka Ojala.

Viikko on syntynyt yhteistyössä yhdistysten, koulujen, päiväkotien, taideoppilaitosten, taidelaitosten, yrittäjien, liikunnantekijöiden, kulttuuriharrastajien ja taiteilijoiden kanssa. Tukea ovat antaneet Opetushallitus ja Lohjan kaupunki.

**Kuvataidekoulu uusi tietotekniikkalaitteistoa ja – ohjelmia**:

* Kolme uutta pöytätietokonetta käyttöjärjestelmineen, skanneri, kolme kuvankäsittelyohjelmaa, WLAN-sovitin

**Muita laitehankintoja**

* Kohdeimuri tekstiililuokkaan, yhdeksän digitaalikameraa, yksi objektiivi, voimanitoja

**PUU-ANTTILA**

Kuvataidekoulu nosti esiin Puu-Anttila -rakennuksen tulevaisuuden. 1917 valmistuneessa puurakenteisessa koulurakennuksessa on todettu home- ja vesivaurioita. Rakennus on tyhjillään. Kuvataidekoulu järjesti Puu-Anttilan kohtalosta yleisötilaisuuden 28.2.2014. Tilaisuudessa allekirjoitettiin aloite Puu-Anttilan saattamisesta lohjalaisen kulttuurin käyttöön. Aloite on kirjattu vastaanotetuksi Lohjan kaupungin kirjaamossa 12.3.2014.

*Lohjalla 12.6.2014*